NORAKSTS

Pielikums

ZPRAP 17.05.2016. lēmumam Nr.184.,

prot. Nr.37.

*Projekta idejas koncepcija*

**Sociālo pakalpojumu pieejamības un kvalitātes uzlabošana Vidusbaltijas reģionā/ „Improvement of Quality and Accessibility of Social Services in MidBaltic Region”**

**Pamatojums:** Viens no pašvaldības sociālā dienesta uzdevumiem ir novērtēt sociālā dienesta administrēto un pašvaldības finansēto sociālo pakalpojumu kvalitāti (Sociālo pakalpojumu un sociālās palīdzības likums 11. panta 7. punkts). Saskaņā ar ziņojumu par Sociālo pakalpojumu attīstības programmas ieviešanu 2014. gadā ir uzlabojusies sociālo pakalpojumu pieejamība, it īpaši mājas aprūpe lauku teritorijās, taču nevar spriest par kvalitātes uzlabošanos, jo pašvaldībās nav ieviesta kvalitātes vadības sistēmas, tikai dažās pašvaldībās kvalitātes mērījumi tiek dokumentēti un nav veiktas plānotās programmas uzraudzības darbības: sociālo pakalpojumu cenu un izmaksu analīze, sociālo pakalpojumu saņēmēju apmierinātības aptauja. Kā galvenais šķērslis sociālo pakalpojumu kvalitātes uzlabošanai minēts finansējuma trūkums speciālistu kapacitātes paaugstināšanai un infrastruktūras uzlabošanai.

**Programma: Prioritāte:** III Sociālā integrācija kā teritoriālās attīstības priekšnoteikums, **Investīciju prioritāte:** (1) Investīcijas sociālajā infrastruktūrā, veicinot sociāli atstumto atgriešanu darba tirgū.

**Projekta partneri:**

Vadošais partneris:

* Zemgales Plānošanas reģions

Projekta partneri:

* Viesītes novada pašvaldība
* Jaunjelgavas novada pašvaldība
* Dobeles novada pašvaldība
* Auces novada pašvaldība
* Rokišķu jauniešu centrs (LT)
* Kauņas rajona sociālo pakalpojumu centrs (LT)
* Krekenavas kultūras centrs (LT)

**Projekta ilgums:** 24 mēneši

**Projekta mērķis:**

Projekta mērķis ir veicināt personu ar invaliditāti, bērnu, jauniešu un veco ļaužu integrāciju sabiedrībā, uzlabojot sociālo pakalpojumu pieejamību un kvalitāti VidusBaltijas reģionā.

**Projekta mērķa grupas:**

1) Personas ar invaliditāti, bērni, jaunieši un vecie ļaudis, kas pakļauti sociālās atstumtības riskam.

2) Sociālo pakalpojumu sniedzēji, speciālisti.

**Projektā plānotās aktivitātes:**

• Sociālo pakalpojumu kvalitātes vadības sistēmas izveide un testēšana.

• Sociālo pakalpojumu sniedzēju, speciālistu veiktspējas paaugstināšana, īstenojot pieredzes apmaiņas pasākumus un apgūstot labās prakses piemērus.

• Jaunu sociālo pakalpojumu un esošo sociālo pakalpojumu infrastruktūras izveide un uzlabošana.

• Vienotu sociālās iekļaušanas pasākumu izveide un organizēšana mērķa grupas personām.

**Projekts atbilst sekojošiem plānošanas dokumentiem:**

• “Zemgales plānošanas reģiona attīstības programma 2015-2020 gadam”, P5 "Efektīva pakalpojumu sistēma", 5.2. rīcības virziens “Nodrošināt ilgtspējīgu sociālo pakalpojumu un sociālās palīdzības attīstību reģionā, uzlabojot sociālo pakalpojumu pieejamību, kvalitāti un atbilstību reģiona iedzīvotāju vajadzībām”

• Pamatnostādnes sociālo pakalpojumu attīstībai 2014.-2020. gadam, 2. rīcības virziens “Sabiedrībā balstīti, pēctecīgi un klienta vajadzībām atbilstoši sociālie pakalpojumi”.

**PROJEKTA REZULTĀTI:**

• Izstrādāta (1) kvalitātes vadības sistēma un testēti (7) sociālie pakalpojumi.

• Pieredzes apmaiņas pasākumi (5), apkopti labās prakses piemēri (7), noorganizētas apmācības par (5) tēmām.

• Izveidota/uzlabota infrastruktūra:

o Izveidots dienas aprūpes centrs (1) - Viesīte

o Izveidots daudzfunkcionālais centrs (1) - Krekenava

o Izveidota rehabilitācijas taka personām ar invaliditāti (1) - Rokišķi

o Izvietoti servisa dzīvokļi (5) - Auce

o Izveidoti grupu dzīvokļi (8) - Jaunjelgava

o Uzlabota pieejamība grupu dzīvokļiem, “atelpas brīža” pakalpojumam un dienas centram – Dobele

o Iegādāts aprīkojums dienas centra attīstībai – Kauņa.

• Noorganizēti sociālās iekļaušanas pasākumi projekta mērķa grupas personām (4).

**Finansējuma avots:** Latvijas - Lietuvas pārrobežu sadarbības programma 2014. - 2020. gadam

**Projekta kopējais indikatīvais finansējums:** 941 000,00 EUR

**Programmas līdzfinansējuma daļa:** 799 850,00 EUR (85%)

**Projekta idejas iesniedzēja (ZPR) budžeta daļa projektā**: 90 000,00 EUR

Izpilddirektors (personīgais paraksts) V. Veips

**Noraksts pareizs:**

Administrācijas vadītājas p.i. D.VILMANE

27.06.2016., Jelgavā